વિકેન્દ્રિત જીલ્‍લા આયોજન : વિકેન્દ્રિત જીલ્‍લા આયોજન કાર્યક્રમ ગુજરાત સરકારે ૧૪મી નવેમ્‍બર, ૧૯૮૦થી અમલમાં મૂકેલ છે. આ કાર્યક્રમનો અમલ જીલ્‍લા આયોજન મંડળો મારફત થાય છે. તાલુકા કક્ષાએથી જરૂરીયાતના કામોની દરખાસ્‍ત તૈયાર થયે જીલ્‍લા આયોજન મંડળમાં મંજૂરી માટે રજૂ થાય છે. જીલ્‍લા આયોજન મંડળમાં જે તે જીલ્‍લાના રાજય સરકારના પ્રભારી મંત્રીશ્રી અધ્‍યક્ષ તરીકે હોય છે. જીલ્‍લા આયોજન અધિકારીશ્રી જીલ્‍લા આયોજન મંડળના સભ્‍ય-સચિવ છે.